CELEX: 32012R0787
Language: lv
Date: 2012-08-31 00:00:00
Title: Komisijas Īstenošanas regula (ES) Nr. 787/2012 ( 2012. gada 31. augusts ), ar ko paredz atkāpi no Regulas (EK) Nr. 612/2009 attiecībā uz kompensācijas likmes noteikšanu par cūkgaļu tādu piegāžu gadījumā, kas norādītas minētās regulas 34. pantā un kas veiktas laikā no 2012. gada 1. aprīļa līdz 2012. gada 18. aprīlim

1.9.2012   
            
            
               LV
            
            
               Eiropas Savienības Oficiālais Vēstnesis
            
            
               L 235/7
            
         KOMISIJAS ĪSTENOŠANAS REGULA (ES) Nr. 787/2012
   (2012. gada 31. augusts),
   ar ko paredz atkāpi no Regulas (EK) Nr. 612/2009 attiecībā uz kompensācijas likmes noteikšanu par cūkgaļu tādu piegāžu gadījumā, kas norādītas minētās regulas 34. pantā un kas veiktas laikā no 2012. gada 1. aprīļa līdz 2012. gada 18. aprīlim
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (“Vienotā TKO regula”) (1), un jo īpaši tās 170. pantu saistībā ar 4. pantu,
   tā kā:
   
               (1)
            
            
               Ar Komisijas Īstenošanas regulu (ES) Nr. 342/2012 (2) eksporta kompensācijas par cūkgaļu ir noteiktas nulles apmērā.
            
         
               (2)
            
            
               Atbilstīgi Komisijas Regulas (EK) Nr. 612/2009 (3) 34. pantam dalībvalstis drīkst atļaut eksportētājiem piemērot procedūru, saskaņā ar kuru mēneša pēdējo dienu izmanto, lai noteiktu kompensācijas likmi, kas piemērojama produktiem, kuri piegādāti, kā norādīts minētās regulas 34. pantā, un kurus iekrauj ik mēnesi.
            
         
               (3)
            
            
               Tiesības saņemt kompensāciju par konkrētām piegādēm, kas veiktas saskaņā ar Regulas (EK) Nr. 612/2009 34. pantā paredzēto procedūru pirms Īstenošanas regulas (EK) Nr. 342/2012 spēkā stāšanās dienas, nedrīkst tikt ietekmētas. Tāpēc šīs kompensācijas noteikšanai ir nepieciešams, atkāpjoties no Regulas (EK) Nr. 612/2009 34. panta 2. punkta, noteikt šim nolūkam izmantojamo dienu.
            
         
               (4)
            
            
               Šajā regulā paredzētie pasākumi ir saskaņā ar Lauksaimniecības tirgu kopīgās organizācijas pārvaldības komitejas atzinumu,
            
         IR PIEŅĒMUSI ŠO REGULU.
   1. pants
   Atkāpjoties no Regulas (EK) Nr. 612/2009 34. panta 2. punkta, 2012. gada 18. aprīli izmanto par dienu kompensācijas likmes noteikšanai par cūkgaļu tādu piegāžu gadījumā, kas norādītas minētās regulas 41. panta 1. punktā un kas veiktas laikā no 2012. gada 1. aprīļa līdz 2012. gada 18. aprīlim saskaņā ar procedūru, kas paredzēta minētās regulas 34. pantā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 31. augustā
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 299, 16.11.2007., 1. lpp.
   
      (2)  OV L 108, 20.4.2012., 24. lpp.
   
      (3)  OV L 186, 17.7.2009., 1. lpp.